คือเราจำได้คร่าวๆ ว่าประจำเดือนของเรามาตั้งแต่ประมาณต้นเดือนมกราคมค่ะ ตอนแรกก็มาแบบน้อยๆ เหมือนประจำเดือนใกล้หมดแต่เป็นสีออกดำๆเป็นก้อนเล็กๆ พอหลังๆ ก็เริ่มมาเยอะขึ้นแล้วก็เป็นสีดำผสมสีแดงหน่อยๆเป็นก้อนเหมือนเดิม จนถึงตอนนี้ก็ยังไม่หยุดมาค่ะ และช่วงที่ผ่านมาเราก็เป็นไข้ตลอดเลยค่ะ เป็นแล้วก็หายๆ(ไม่รู้ว่าเกี่ยวข้องกับที่ประจำเดือนมาผิดปกติรึเปล่า) ซึ่งก่อนหน้าที่ประจำเดือนเราจะมาผิดปกติอะค่ะ เรากิน นิวทริไลท์พริมโรสพลัสของแอมเวย์จนเกือบหมดกระปุกแล้วก็หยุดไปไม่ได้กินต่อ เราเลยคิดว่าน่าจะเป็นสาเหตุที่ทำให้ประจำเดือนเรามาผิดปกติแน่ๆเลย แต่เราก็ปล่อยไว้เพราะคิดว่าเดี๋ยวมันก็คงดีขึ้นเอง จนตอนนี้ประจำเดือนน่าจะมาได้ประมาณเดือนกว่าแล้วแต่ก็ยังไม่มีทีท่าจะหายเลย เราเลยอยากรู้ว่ามันจะอันตรายรึเปล่าคะ😢
สวัสดีค่ะประจำเดือนมานานผิดปกติคือมาติดต่อกันเกิน 7 วันขึ้นไปไม่หยุด ซึ่งอาจมีสาเหตุจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ แต่จากภาวะดังกล่าวมาน่าจะผิดปกติจริง ควรไปพบแพทย์ตรวจได้เลยเพื่อหาสาเหตุค่ะ